Jon Bang Carlsen

Jon Bang Carlsen (født 1950) er en dansk filmregissør og forfatter, som også har arbeidet med teater, radio med mere. 
I tillegg til å være regissør har Bang Carlsen medvirket i flere filmer, som for eksempel Lars von Triers Forbrytelsens element og Søren Kragh-Jacobsens Gutta fra St.Petri.

Som regissør er Bang Carlsen særlig kjent for å ha utviklet sin egen sjanger – «iscenesatt dokumentarisme» – en blanding av fiksjon og dokumentarisme, hvor fragmenter av virkeligheten rekonstrueres med det for øyet å gjengi en subjektiv opplevelse av en gitt situasjon. Blant hovedverkene innen denne kategorien er Jenny fra 1977, En rig mand (1979), Hotel of the stars (1981), Fugl Fønix (1984), Før gæsterne kommer (1984) og It's now or never (1996).

I 1972 var han involvert i politisk gateteater med Solvognen og året etter debuterte han med dokumentarfilmen Åndssvage Sara. I 1977 fikk han sitt gjennombrudd med filmen Jenny. Siden har han skapt en lang rekke verker innen forskjellige sjangre. I tillegg til de iscenesatte dokumentarfilmene har han regissert ordinære dokumentarer, spillefilmer, TV-drama og barne-og ungdomsfilmer.

Filmografi

Dokumentarfilmer

Spillefilmer

Annet

Priser og utmerkelser 
Bang Carlsen ble tildelt Statens Kunstfonds hædersydelse i 2018. Han har i tillegg blant annet mottatt Bodilprisen for beste dokumentar/kortfilm tre ganger; i 1976 for Dejlig er den himmel blå, i 1978 for Jenny og i 1984 for Fugl Fønix. I 1985 fikk han Robertprisen for årets korte dokumentarfilm for Fugl Fønix og i 1986 Robertprisen for årets manuskript for Ofelia kommer til byen. Han har også mottatt utenlandske filmpriser.

Fotnoter

Referanser

Eksterne lenker 
 
 

Danske filmregissører
Danske manusforfattere
Danske filmfotografer
Danske filmprodusenter
Statens Kunstfonds hædersydelse
Bodilprisen for beste dokumentarfilm
Robertprisen for årets manuskript
Personer fra Rudersdal kommune